Coldplay

Οι **Coldplay** είναι βρετανικό συγκρότημα της εναλλακτικής ροκ μουσικής που δημιουργήθηκε στο Λονδίνο το 1997. Το συγκρότημα αποτελείται από τους Κρις Μάρτιν (πρώτη φωνή, πλήκτρα, κιθάρα), Τζόνι Μπάκλαντ (πρώτη κιθάρα), Γκάι Μπέριμαν (μπάσο) και Γουίλ Τσάμπιον (ντραμς, κρουστά).

## Βιογραφία
Οι "Coldplay" έγιναν ευρέως γνωστοί με την κυκλοφορία του σινγκλ τους *Yellow*. Ακολούθησε το πρώτο άλμπουμ τους με τίτλο *Parachutes* (2000), το οποίο ήταν υποψήφιο για το *βραβείο Mercury*.

Ακολούθησε το δεύτερο άλμπουμ τους, *A Rush of Blood to the Head* (2002), το οποίο κέρδισε πολλά βραβεία, μεταξύ αυτών και το βραβείο του καλύτερου άλμπουμ της χρονιάς στα βραβεία του μουσικού περιοδικού *ΝΜΕ*.

Το 2005 κυκλοφόρησαν το τρίτο τους άλμπουμ με τίτλο *X&Y*, το οποίο είχε την ίδια θετική αντιμετώπιση από τον κόσμο.

Το τέταρτό τους άλμπουμ *Viva la Vida or Death and All His Friends* που κυκλοφόρησε το 2008, με παραγωγό τον Μπράιαν Ίνο πήρε εξαιρετικές κριτικές και ήταν υποψήφιο για πολλά Βραβεία Γκράμι, τρία εκ των οποίων, τελικά, κέρδισε. Οι "Coldplay" πούλησαν πάνω από 50.000.000 άλμπουμ.

Οι "Coldplay", στα πρώτα τους βήματα, δέχτηκαν πολλές κριτικές οι οποίες σύγκριναν τη μουσική τους με εκείνη των Radiohead, Jeff Buckley, U2 και Travis.
Οι Coldplay επηρεάστηκαν έντονα από άλλους μουσικούς. Στο "*A Rush of Blood to the Head*" είχαν δεχτεί επιρροή από τους Echo & the Bunnymen, Kate Bush και George Harrison, στο "*X&Y*" από τους Johnny Cash και Kraftwerk και στο "*Viva la Vida or Death and All His Friends*" από τους Blur, Arcade Fire και My Bloody Valentine. 
Οι Coldplay υπήρξαν ενεργοί υποστηρικτές διαφόρων κοινωνικών και πολιτικών οργανώσεων, όπως η καμπάνια "Oxfam's Make Trade Fair" και η Διεθνής Αμνηστία. 
Οι Coldplay, επίσης, συμμετείχαν σε διάφορα φιλανθρωπικά προγράμματα όπως είναι οι "Band Aid 20", "Live 8", "Sound Relief" και "Teenage Cancer Trust".

## Ιστορία
### Δημιουργία
Τα μέλη του συγκροτήματος γνωρίστηκαν όταν ήταν φοιτητές στο University College του Λονδίνου (UCL) τον Σεπτέμβριο του 1996. Ο Μάρτιν και ο Μπάκλαντ ήταν τα αρχικά μέλη των Coldplay, οι οποίοι είχαν γνωριστεί στην εβδομάδα γνωριμίας του πανεπιστημίου. 
Πέρασαν το υπόλοιπο ακαδημαϊκό έτος, σχεδιάζοντας τη δημιουργία ενός συγκροτήματος, το οποίο θα ονομαζόταν Pectoralz. Αργότερα, ένας συμμαθητής τους, ο *Guy Berryman*, έγινε μέλος του συγκροτήματος. Το 1997, το συγκρότημα μετονομάστηκε σε Starfish. Την ίδια χρονιά έδωσαν συναυλίες σε διάφορα μικρά κλαμπ στο Κάμντεν για να τραβήξουν την προσοχή διαφόρων μάνατζερ. Ο Μάρτιν προσέγγισε τον παλιό του συμμαθητή Φιλ Χάρβεϊ (Phil Harvey), ο οποίος ακολουθούσε κλασικές σπουδές στο πανεπιστήμιο της Οξφόρδης, και του ζήτησε να γίνει ο μάνατζερ του συγκροτήματος. Από εκείνη την ημέρα, ο Φιλ θεωρείται το τέταρτο μέλος των Coldplay.

Το συγκρότημα ολοκληρώθηκε, όταν έγινε μέλος και ο Γουίλ Τσάμπιον, και ήταν έτοιμο για δράση. Ο Γουίλ μεγάλωσε παίζοντας πιάνο, κιθάρα, μπάσο και ιρλανδική φλογέρα και γρήγορα έμαθε ντραμς, παρόλο που δεν είχε προηγούμενη πείρα. Το συγκρότημα, τελικά, κράτησε το όνομα Coldplay, το οποίο πρότεινε ο Τιμ Κρόμπτον (Tim Crompton), ένας συμφοιτητής τους. To 1997, ο Μάρτιν γνώρισε τον φοιτητή των κλασσικών Τιμ Ράις-Όξλεϊ (Tim Rice-Oxley).

Κατά τη διάρκεια διημέρου τους στον ποταμό *Virginia Water* έπαιξαν ο καθένας τα δικά του τραγούδια, στο πιάνο. 
Ο Κρις συνειδητοποίησε ότι ο Τιμ Ράις-Όξλεϊ ήταν ταλαντούχος και του πρότεινε να μπει στο συγκρότημα, στα πλήκτρα. Ο Τιμ αρνήθηκε γιατί το δικό του συγκρότημα, οι "Keane", ήταν, ήδη, αρκετά γνωστοί. Το γεγονός αυτό άφησε τους Coldplay αμετάβλητους και τα δυο συγκροτήματα με τέσσερα μέλη.

### Πρώτα βήματα
Το 1998, το συγκρότημα κυκλοφόρησε 500 αντίτυπα του *Safety EP*. Οι περισσότεροι δίσκοι δόθηκαν σε φίλους και δισκογραφικές εταιρείες και μόνο 50 έμειναν διαθέσιμοι για το κοινό. 
Τον Δεκέμβριο, οι Coldplay υπέγραψαν με την ανεξάρτητη δισκογραφική εταιρία *Fierce Panda*. Η πρώτη τους δισκογραφική δουλειά, η οποία αποτελείτο από τρία τραγούδια, ονομαζόταν *Brothers and Sisters EP* και ηχογραφήθηκε ταχύτατα, μέσα σε μόλις τέσσερις μέρες, τον Φεβρουάριο του 1998.

Όταν τελείωσαν με τις τελικές τους εξετάσεις, οι Coldplay υπέγραψαν με τη δισκογραφική *Parlophone*, με συμβόλαιο για πέντε άλμπουμ, την άνοιξη του 1999. Μετά την πρώτη τους εμφάνιση στο Glastonbury, το συγκρότημα μπήκε στο στούντιο για να ηχογραφήσει το τρίτο EP, το οποίο είχε τον τίτλο *The Blue Room*. 5.000 αντίτυπα διατέθηκαν στο κοινό τον Οκτώβριο και το σινγκλ τους *Bigger Stronger* παίχτηκε από το BBC Radio 1. Κατά τη διάρκεια της ηχογράφησης του *The Blue Room*, δημιουργήθηκε αναταραχή. Ο Κρις έδιωξε τον Γουίλ από το συγκρότημα και μετά από θερμές παρακλήσεις του, του επέτρεψε να επιστρέψει. Ο ίδιος, αργότερα, πήγε σε κέντρο απεξάρτησης από το αλκοόλ. 
Εκείνη την εποχή στο συγκρότημα μπήκαν κανόνες ώστε να διασφαλιστεί η ενότητά του. Οι Coldplay ήταν δημοκρατικοί και τα κέρδη θα μοιράζονταν στα ίσα, σε όλα τα μέλη του συγκροτήματος. Οι Coldplay λειτουργούσαν με τον ίδιο τρόπο που λειτουργούσαν και συγκροτήματα όπως οι U2 και οι R.E.M. Τέλος, συμφώνησαν να διώχνουν όποιον έπαιρνε απαγορευμένες ουσίες.

### 1999–2001: ''Parachutes''
Τον Μάρτιο του 1999, οι Coldplay ξεκίνησαν να δουλεύουν για τον πρώτο τους δίσκο, που ηχογραφήθηκε στα Rockfield Studios με παραγωγό τον Ken Nelson. Έπαιξαν επίσης στο Carling Tour. 
Μετά την κυκλοφορία των τριών EP χωρίς καμία επιτυχία, κυκλοφόρησαν το πρώτο τους επιτυχημένο σινγκλ με τον τίτλο «Shiver». Το «Shiver» κυκλοφόρησε τον Μάρτιο του 2000, ανέβηκε στο νούμερο 35 του *UK Singles Chart* και έδωσε την ευκαιρία στους Coldplay να προβληθούν για πρώτη φορά από το MTV. 
Τον Ιούνιο του 2000 έκαναν την πρώτη μεγάλη τους περιοδεία, στην οποία συμπεριλαμβανόταν και μια συναυλία στο Glastonbury. Το συγκρότημα, επίσης, κυκλοφόρησε το σινγκλ «Yellow», που είχε μεγάλη επιτυχία. Το τραγούδι βρέθηκε στο νούμερο 4 του *UK Singles Chart* και έβαλε τους Coldplay, για τα καλά, στη συνείδηση του κοινού.

Οι Coldplay κυκλοφόρησαν το πρώτο μεγάλο τους άλμπουμ με τον τίτλο *Parachutes*, τον Ιούλιο του 2000, το οποίο βρέθηκε στην κορυφή του UK Albums Chart. Τα τραγούδια «Yellow» και «Trouble» είχαν μεγάλη ραδιοφωνική προβολή, τόσο στη Μεγάλη Βρετανία όσο και στις Ηνωμένες Πολιτείες Αμερικής. Η Parlophone περίμενε την πώληση περίπου 400.000 χιλιάδων αντιτύπων, αλλά μέχρι τα Χριστούγεννα είχαν πωληθεί 1.600.000 αντίτυπα σε όλη τη Μεγάλη Βρετανία. Το άλμπουμ αυτό ήταν υποψήφιο για το Μουσικό Βραβείο Mercury, τον Σεπτέμβριο του 2000.

Ενώ είχαν αναγνωριστεί σε όλη την Ευρώπη, οι Coldplay έβαλαν πλώρη για τη Βόρεια Αμερική. Κυκλοφόρησαν εκεί το άλμπουμ τους *Parachutes*, τον Νοέμβριο του 2000. Ξεκίνησαν με μια εμφάνιση στο Βανκούβερ, στη Βρετανική Κολομβία και στον Καναδά και ακολούθησαν εμφανίσεις σε διάφορα κλαμπ των Ηνωμένων Πολιτειών, στις αρχές του 2001. 
Εμφανίστηκαν, επίσης, στο Saturday Night Live και στο Late Night with Conan O'Brien. Παρόλο που το *Parachutes* είχε αργό ρυθμό επιτυχίας στις Ηνωμένες Πολιτείες, ξαφνικά έγινε διπλά πλατινένιο. Το άλμπουμ κέρδισε, δικαιολογημένα, το βραβείο του Καλύτερου Εναλλακτικού άλμπουμ στα Βραβεία Γκράμι του 2002.

### 2001–2004: ''A Rush of Blood to the Head''
Οι Coldplay επέστρεψαν στο στούντιο, τον Οκτώβριο του 2001, για να δουλέψουν πάνω στο δεύτερο album τους με τον τίτλο *A Rush of Blood to the Head*. Παραγωγός ήταν, και πάλι, ο Κεν Νέλσον. 
Το album κυκλοφόρησε τον Αύγουστο του 2002 και έδωσε πολλά επιτυχημένα κομμάτια όπως το «In my Place», το «Clocks» και το «The Scientist».

Οι Coldplay έκαναν περιοδεία από τον Ιούνη του 2002 μέχρι τον Σεπτέμβριο του 2003 για την προώθηση του δεύτερου album τους. Έλαβαν μέρος σε διάφορες εκδηλώσεις όπως ήταν το Φεστιβάλ του Γκλαστονμπέρι (Glastonbury Festival), V2003 και Rock Werchter. Σε πολλές εμφανίσεις τους χρησιμοποιήθηκαν περίπλοκοι φωτισμοί και ατομικές οθόνες κάτι που θύμιζε το Elevation Tour των U2. Κατά τη διάρκεια της μεγάλης, αυτής, περιοδείας οι Coldplay κυκλοφόρησαν ένα live DVD και CD, με τον τίτλο *Live 2003* στο Hordern Pavilion του Σίδνεϊ.

Τον Δεκέμβριο του 2003, οι αναγνώστες του περιοδικού *Rolling Stones* διάλεξαν τους Coldplay ως τους καλύτερους μουσικούς και το καλύτερο συγκρότημα της χρονιάς. Εκείνη την περίοδο, ερμήνευσαν το τραγούδι «2000 Miles» που κυκλοφόρησαν οι The Pretenders το 1983. Το "*2000 Miles*" ήταν το πιο δημοφιλές τραγούδι για κατέβασμα εκείνη τη χρονιά, και μέρος των εσόδων δόθηκαν στην καμπάνια "Future Forests and Stop Handgun Violence". Το *A Rush of Blood to the Head* κέρδισε το βραβείο Γκράμι για το Καλύτερο Εναλλακτικό Album της χρονιάς, το 2003. Στα βραβεία Γκράμι του 2004, κέρδισαν το βραβείο του Καλύτερου Τραγουδιού της Χρονιάς για το «Clocks».

### 2004–2007: ''X&Y''
left|thumb|200px|Οι Coldplay σε συναυλία τους στη Βαρκελώνη, το 2005
Οι Coldplay πέρασαν μεγάλο μέρος του 2004 μακριά από τα φώτα της δημοσιότητας, κάνοντας διάλειμμα από τη μεγάλη περιοδεία τους και ηχογραφώντας το τρίτο τους άλμπουμ.

Το τρίτο τους άλμπουμ, με τον τίτλο *[[X&Y]]*, κυκλοφόρησε τον Ιούνιο του 2005 σε Ηνωμένο Βασίλειο και Ευρώπη. Έγινε το πιο δημοφιλές άλμπουμ της χρονιάς 2005, με πωλήσεις 8.300.000 δίσκων παγκόσμια. 
Το κορυφαίο κομμάτι του άλμπουμ, που είχε τον τίτλο «Speed of Sound», πρωτοπαίχτηκε στα ραδιόφωνα και κυκλοφόρησε στα διαδικτυακά μουσικά μαγαζιά στις 18 Απριλίου και κυκλοφόρησε σε CD στις 23 Μαΐου του 2005. To άλμπουμ ανέβηκε στο νούμερο 1 σε 30 χώρες, παγκόσμια, και ήταν το τρίτο άλμπουμ που ανελίχθηκε στην κορυφή τόσο γρήγορα στην ιστορία του UK Chart. 
Την ίδια χρονιά κυκλοφόρησαν ακόμα δυο σινγκλ: Το «Fix You» τον Σεπτέμβριο και το «Talk» τον Δεκέμβριο. Το τελευταίο βασίστηκε στη μελωδία του τραγουδιού «Computer Love», που κυκλοφόρησε το 1981 από το γερμανικό συγκρότημα της synthpop Kraftwerk, το οποίο αναβίωσε την προηγούμενη χρονιά ο Νορβηγός κιθαρίστας Erik Wøllo. Παρόλη τη διαφημιστική επιτυχία του *X&Y*, οι κριτικές ήταν λιγότερο ενθουσιώδεις από εκείνες των προηγούμενων άλμπουμ. Ο κριτικός των *New York Times*, John Pareles, περιέγραψε τους Coldplay σαν "το πιο ανυπόφορο συγκρότημα της δεκαετίας". Οι συγκρίσεις που γίνονταν μεταξύ των Coldplay και των U2 γίνονταν όλο και πιο συχνά.

Από τον Ιούνιο του 2005 μέχρι τον Ιούλιο του 2006, οι Coldplay έκαναν περιοδεία που ονόμασαν "Twisted Logic", που περιελάμβανε εκδηλώσεις όπως το Coachella, Isle of Wight Festival, Glastonbury και the Austin City Limits Music Festival. 
Τον Ιούλιο του 2005 εμφανίστηκαν στο Live 8 στο Hyde Park, όπου έπαιξαν το "Bitter Sweet Symphony" των Verve, με τον Richard Ashcroft στα φωνητικά. Τον Σεπτέμβριο, οι Coldplay ηχογράφησαν μια νέα έκδοση του *How You See The World*, με διορθωμένους στίχους για το φιλανθρωπικό album *Help!: A Day in the Life*. 
Τον Φεβρουάριο του 2006, κέρδισαν τα βραβεία του Καλύτερου Album και του Καλύτερου Single της χρονιάς στα Βραβεία BRIT. To 2006 κυκλοφόρησαν τα single *The Hardest Part* και *What If*. Το *White Shadows* κυκλοφόρησε στο Μεξικό, τον Ιούνιο του 2007.

thumb|200px|right|Ο Κρις Μάρτιν σε συναυλία στο Σάο Πάολο στη Βραζιλία

### 2007–2010: ''Viva la Vida or Death and All His Friends''
Τον Οκτώβριο του 2006, οι Coldplay ξεκίνησαν να δουλεύουν πάνω στο τέταρτο άλμπουμ τους με τον τίτλο *Viva la Vida or Death and All His Friends* με παραγωγό τον Brian Eno. Κάνοντας διάλειμμα από την ηχογράφηση, το συγκρότημα περιόδευσε στη Λατινική Αμερική, στις αρχές του 2007.

Ο Chris περιέγραφε το *Viva la Vida* σαν μια νέα κατεύθυνση για τους Coldplay. Πρόκειται για μια αλλαγή από τα τρία προηγούμενα album τους, τα οποία αναφέρονταν σε εμάς σαν τριλογία. Είπε, επίσης, ότι το album χαρακτηρίζεται από λιγότερο falsetto, αφού επέτρεψε στη χαμηλότερη φωνή του να έχει την προτεραιότητα. Το "Violet Hill" είναι επιβεβαιωμένα, το πρώτο single που ακούστηκε στα ραδιόφωνα στις 29 Απριλίου 2008. Μετά την πρώτη ακρόαση του τραγουδιού στο ραδιόφωνο, διατέθηκε δωρεάν για κατέβασμα από την ιστοσελίδα του συγκροτήματος, για μια εβδομάδα (το κατέβασαν πάνω από 2.000.000 άτομα), μέχρι που έγινε και εμπορικά διαθέσιμο στις 6 Μαΐου 2008. 
Το "Violet Hill*"* μπήκε στο βρετανικό Top 10 και το Top 40 των Ηνωμένων Πολιτειών (μπήκε, επίσης, και στο Top 10 των Hot Modern Rock Tracks) και πήγε αρκετά καλά και στον υπόλοιπο κόσμο. Το ομώνυμο τραγούδι *Viva la Vida* κυκλοφόρησε αποκλειστικά από το iTunes και έγινε το πρώτο τραγούδι του συγκροτήματος που ανέβηκε στο νούμερο ένα του Billboard Hot 100, και το πρώτο τους νούμερο ένα στο Ηνωμένο Βασίλειο, σύμφωνα μόνο από τις πωλήσεις που έγιναν από το κατέβασμα του τραγουδιού.

Στις 15 Ιουνίου 2008, το *Viva la Vida or Death and All His Friends*, ανέβηκε στην κορυφή του UK album chart, παρόλο που είχε διατεθεί για πώληση στην αγορά, μόλις 3 μέρες πριν. Σε εκείνο το διάστημα πώλησε 302,000 αντίτυπα. 
Το BBC, μάλιστα, το χαρακτήρισε ως "μια από τις πιο γρήγορα πωληθείσες δισκογραφικές δουλειές στην ιστορία του UK Chart". Μέχρι το τέλος του Ιουνίου, έσπασαν ακόμα ένα ρεκόρ για το πιο πολυκατεβασμένο άλμπουμ όλων των εποχών. Τον Οκτώβριο του 2008, οι Coldplay κέρδισαν δυο Q Awards.

### 2010–2012: ''Mylo Xyloto''
Το συγκρότημα ολοκλήρωσε την ηχογράφηση του νέου άλμπουμ στα μέσα του 2011. Όταν ο Μάρτιν και ο Τσάμπιον πήραν συνέντευξη από το BBC Radio και ρωτήθηκαν για τα θέματα που αναφέρονται οι στίχοι των τραγουδιών του άλμπουμ, ο Μάρτιν απάντησε: «Μιλάνε για αγάπη, εθισμό, OCD, διαφυγή και δουλειά σε κάποιον που δεν σας αρέσει». Όταν ρωτήθηκε αν το αν το πέμπτο άλμπουμ θα κυκλοφορούσε μέχρι το καλοκαίρι, οι Μάρτιν και Τσάμπιον είπαν ότι έπρεπε να κάνουν πολλές δουλειές ακόμη μέχρι να το κυκλοφορήσουν. Έκαναν αρκετές εμφανίσεις σε φεστιβάλ πριν από την ημερομηνία κυκλοφορίας τους, συμπεριλαμβανομένου των πρωτοπόρων Glastonbury Festival 2011, T in the Park, Austin City Limits Music Festival, Rock in Rio, και Lollapalooza festival.

Σε μια συνέντευξη στις 13 Ιανουαρίου 2011, οι Coldplay ανέφεραν δύο νέα τραγούδια που θα συμπεριληφθούν στο επερχόμενο πέμπτο άλμπουμ τους, το «Princess of China» και το «Every Teardrop Is a Waterfall». Σε μια συνέντευξη τον Φεβρουάριο, ο πρόεδρος της Parlophone, Miles Leonard, δήλωσε στο HitQuarters ότι το συγκρότημα ήταν ακόμα στο στούντιο που εργάζονταν το άλμπουμ και ότι περίμενε ότι η τελική έκδοση θα εμφανιστεί "προς το φθινόπωρο του τρέχοντος έτους". Στις 31 Μαΐου 2011, ο Coldplay ανακοίνωσε ότι το "Every Teardrop Is a Waterfall" ήταν το πρώτο single για το πέμπτο άλμπουμ. Κυκλοφόρησε στις 3 Ιουνίου 2011. Το συγκρότημα παρουσίασε επίσης πέντε νέα τραγούδια σε φεστιβάλ το καλοκαίρι του 2011, το «Charlie Brown», το «Hurts Like Heaven», το «Us Against the World», το «Princess of China» και το «Major Minus».

Στις 12 Αυγούστου 2011, οι Coldplay ανακοίνωσαν μέσω του επίσημου ιστότοπού τους ότι το *Mylo Xyloto* ήταν ο νέος τίτλος άλμπουμ και ότι θα κυκλοφορήσει στις 24 Οκτωβρίου 2011. Στις 12 Σεπτεμβρίου το συγκρότημα κυκλοφόρησε το «Paradise», το δεύτερο single του επερχόμενου άλμπουμ τους. Στις 23 Σεπτεμβρίου 2011, τα εισιτήρια για την ευρωπαϊκή περιοδεία των Coldplay κυκλοφόρησαν επίσημα. Η ζήτηση αποδείχθηκε πολύ υψηλή με τους περισσότερους χώρους να εξαντλούνται σε δευτερόλεπτα. Το *Mylo Xyloto* κυκλοφόρησε στις 24 Οκτωβρίου 2011, έλαβε κυρίως θετικά σχόλια και έφτασε στην κορυφή των charts σε περισσότερες από 34 χώρες.Στις 19 Οκτωβρίου 2011, οι Coldplay έπαιξαν τραγούδια στο ιδιωτικό μνημείο της Apple Inc. για τον Στηβ Τζομπς, συμπεριλαμβανομένων των "Viva la Vida", "Fix You", "Yellow" και "Every Teardrop Is a Waterfall". Στις 26 Οκτωβρίου, η συναυλία τους, "Amex Unstaged", στην πλατεία Plaza de Toros de Las Ventas στη Μαδρίτη της Ισπανίας, μεταδόθηκε από το YouTube ως ζωντανή εκπομπή στο web από τον Anton Corbijn. Στις 30 Νοεμβρίου 2011, οι Coldplay έλαβαν τρεις υποψηφιότητες για το Grammy Award για το 54ο ετήσιο βραβείο Grammy που πραγματοποιήθηκε στις 12 Φεβρουαρίου 2012 στο Λος Άντζελες και το συγκρότημα εμφανίστηκε με τη Ριάννα στην τελετή. Στις 12 Ιανουαρίου 2012, οι Coldplay προτάθηκαν για δύο Brit Awards. Στις 21 Φεβρουαρίου 2012, τους απονεμήθηκε το Βραβείο Brit για το Καλύτερο Βρετανικό Γκρουπ για τρίτη φορά. Ο δίσκος ήταν το ροκ άλμπουμ με τις μεγαλύτερες πωλήσεις στο Ηνωμένο Βασίλειο, με 908.000 αντίτυπα. Το δεύτερο single του άλμπουμ, "Paradise", ήταν επίσης το rock single με τις μεγαλύτερες πωλήσεις στο Ηνωμένο Βασίλειο, που πούλησε 410.000 αντίτυπα. Στα βραβεία μουσικής βίντεο MTV του 2012 στις 6 Σεπτεμβρίου, το "Paradise" κέρδισε το βραβείο για το Best Rock Video. Το Mylo Xyloto έχει πουλήσει πάνω από 8 εκατομμύρια αντίτυπα παγκοσμίως.

Οι Coldplay πρωτοστάτησαν στην τελετή λήξης των Παραολυμπιακών Αγώνων του Λονδίνου 2012 στις 9 Σεπτεμβρίου 2012, όπου έπαιξαν μαζί με άλλους καλλιτέχνες, συμπεριλαμβανομένων των Rihanna και Jay-Z. Για να ενταχθούν με την απόδοσή τους στην τελετή λήξης, το συγκρότημα έδωσε άδεια σε συγκροτήματα που συμμετείχαν στο Bandstand Marathon την ευκαιρία να παρουσιάσουν το σινγκλ του 2008 "Viva la Vida" για να γιορτάσουν το τέλος των αγώνων.

Τον Οκτώβριο του 2012, κυκλοφόρησε το μουσικό βίντεο για το τραγούδι των Coldplay «Hurts Like Heaven». Το βίντεο βασίστηκε στην ιστορία του Mylo Xyloto, ενός αγοριού που μεγάλωσε σε τυραννία που διοικείται από τον Major Minus. Τα φανταστικά κόμικς με τίτλο Mylo Xyloto συνέχισαν την ιστορία που απεικονίστηκε στο μουσικό βίντεο όταν κυκλοφόρησε η σειρά στις αρχές του 2013. Μια συναυλία ντοκιμαντέρ και ζωντανό άλμπουμ Coldplay Live 2012 χρονολογεί την περιοδεία τους για την υποστήριξη του άλμπουμ *Mylo Xyloto*. Η ταινία έκανε πρεμιέρα θεατρικά μόνο για μία νύχτα, στις 13 Νοεμβρίου 2012, και κυκλοφόρησε σε CD και βίντεο στις 19 Νοεμβρίου 2012.

Στις 21 Νοεμβρίου, μετά από μια συναυλία στο Μπρίσμπεϊν της Αυστραλίας στο πλαίσιο του Mylo Xyloto Tour του συγκροτήματος, οι Coldplay ανήγγειλαν ότι ήταν έτοιμοι να κάνουν ένα τριετές διάλειμμα από τις περιοδείες. Οι Coldplay πραγματοποίησαν δύο παραστάσεις με τον Jay-Z στο Barclays Center, στο Μπρούκλιν της Νέας Υόρκης, στις 30 Δεκεμβρίου και την παραμονή της Πρωτοχρονιάς, και τέθηκαν σε λειτουργία, οι οποίες ολοκλήρωσαν το Mylo Xyloto Tour. Το Mylo Xyloto Tour ανακηρύχθηκε η τέταρτη περιοδεία με τα υψηλότερα κέρδη παγκοσμίως για το 2012 με περισσότερα από 171,3 εκατομμύρια δολάρια από πωλήσεις εισιτηρίων.

### 2006–2015: ''Ghost Stories''
Κατά τη διάρκεια του Ghost Stories Tour, οι Coldplay εμφανίστηκαν το 2014 μιλώντας στον αυστραλιανό ραδιοφωνικό σταθμό 2Day FM, ο Κρις Μάρτιν αποκάλυψε ότι ο τίτλος για το επόμενο άλμπουμ τους θα είναι «πολύ πιο εύκολο να προφερθεί». Η φήμη του τριετούς διαλείμματος ήρθε μόνο επειδή είπε σε μια συναυλία στην Αυστραλία ότι ίσως να μην επιστρέψουμε εκεί για τρία χρόνια. «Αυτό πιθανότατα ισχύει, αλλά έτσι λειτουργεί μια παγκόσμια περιοδεία. Δεν υπάρχει πιθανότητα να κάνουμε ένα τριετές διάλειμμα.»

Στις 9 Αυγούστου 2013, οι Coldplay ανακοίνωσαν την κυκλοφορία του τραγουδιού τους, "Atlas", το οποίο εμφανίστηκε στο soundtrack της ταινίας ''The Hunger Games: Catching Fire''. Η κυκλοφορία του προωθήθηκε στις 6 Σεπτεμβρίου 2013 (παντού εκτός του ΗΒ) και στις 8 Σεπτεμβρίου (ΗΒ). Τον Δεκέμβριο του 2013, ανακοινώθηκε ότι οι μελλοντικές κυκλοφορίες των Coldplay θα διανεμηθούν από την Atlantic Records στις ΗΠΑ λόγω αναδιάρθρωσης εντός της Warner Music Group μετά την αγορά της Parlophone Records από την EMI.

Στις 25 Φεβρουαρίου 2014, το συγκρότημα παρουσίασε το «Midnight», ένα κομμάτι από το άλμπουμ που δεν είχε κυκλοφορήσει ακόμη. Στις αρχές Μαρτίου 2014, ανακοινώθηκε ότι το έκτο άλμπουμ του συγκροτήματος, *Ghost Stories*, που κυκλοφόρησε στις 19 Μαΐου 2014. Το *Ghost Stories* είναι ένα πνευματικά καθοδηγημένο άλμπουμ που περιστρέφεται γύρω από δύο μεγάλα θέματα που ανέφερε ο Κρις Μάρτιν. Το άλμπουμ διερευνά την ιδέα των παρελθόντων δράσεων και τις επιπτώσεις που μπορούν να έχουν στο μέλλον σας και στη θέληση κάποιου για άνευ λόγου αγάπη. Το συγκρότημα υιοθέτησε μια διαφορετική προσέγγιση στο έκτο στούντιο άλμπουμ του σε αντίθεση με τα προηγούμενα στούντιο άλμπουμ του, με τον Μάρτιν να καλεί το συγκρότημα να συνεισφέρει πρωτότυπο υλικό για το άλμπουμ, σε αντίθεση με το να χτίσει τραγούδια από τις ιδέες του όπως είχαν κάνει σε προηγούμενες ηχογραφήσεις.

Από τον Απρίλιο έως τον Ιούλιο, οι Coldplay ξεκίνησαν ένα εξάμηνο το Ghost Stories Tour για να υποστηρίξουν το άλμπουμ, παίζοντας σε έξι πόλεις: στο Beacon Theatre της Νέας Υόρκης στις 5 Μαΐου, στο Royce Hall του Λος Άντζελες στις 19 Μαΐου, στο Casino de Paris του Παρισιού στις 28 Μαΐου, στο Δημαρχείο Tokyo Dome του Τόκιο στις 12 Ιουνίου, στο Enmore Theatre του Σίδνεϊ στις 19 Ιουνίου και έκλεισαν την περιοδεία στο Royal Albert Hall του Λονδίνου στις 2 Ιουλίου 2014. Το άλμπουμ διατέθηκε για προπαραγγελία στο iTunes, παράλληλα με το νέο single "Magic". Έχουν κυκλοφορήσει δύο ακόμη σίνγκλ από το άλμπουμ, το «A Sky Full of Stars» και το «True Love». Το *Ghost Stories* έλαβε κυρίως θετικές κριτικές. Το άλμπουμ ανέβηκε στα charts στο Ηνωμένο Βασίλειο, τις ΗΠΑ και τις περισσότερες μεγάλες αγορές. Έλαβε υποψηφιότητα για βραβείο Grammy για το καλύτερο ποπ φωνητικό άλμπουμ και το «A Sky Full of Stars» ήταν υποψήφιο για το καλύτερο ποπ ντουέτο/ομάδα. Τον Δεκέμβριο του 2014, το Spotify ανέφερε ότι οι Coldplay ήταν το συγκρότημα με τις περισσότερες ροές στον κόσμο για το 2014 και ο τρίτο καλλιτέχνης με τη μεγαλύτερη ροή μετά από τους Εντ Σίραν και Eminem.

### 2015–2017: ''A Head Full Of Dreams''
Μετά το προηγούμενο πολύ οικείο άλμπουμ, οι Coldplay επιστρέφουν το 2015 με ένα νέο άλμπουμ με τίτλο *A Head Full of Dreams*. Κυκλοφόρησε στις 4 Δεκεμβρίου 2015 εμώ το άλμπουμ προωθήθηκε κατά τη διάρκεια μιας μεγάλης διεθνούς περιοδείας στα στάδια από τον Μάρτιο του 201622 έως τον Νοέμβριο του 2017.

Πολλές φήμες σχετικά με την πιθανή διάλυση της μπάντας μετά από αυτό το άλμπουμ καθώς και το σόλο λανσάρισμα του τραγουδιστή έχουν προκύψει μετά τις δηλώσεις του Chris M στο BBC Radio 1: «Είμαστε στη μέση της ηχογράφησης. Αυτή είναι η έβδομη «συμβουλή» μας και τη βλέπουμε ως το τελευταίο βιβλίο στο έπος του Χάρι Πότερ. Δεν λέμε ότι δεν θα κάνουμε άλλο ρεκόρ κάποια μέρα, αλλά είναι ένας κύκλος που τελειώνει. Ωστόσο, αυτές οι φήμες απορρίπτονται από τον ντράμερ του γκρουπ, Γουίλ Τσάμπιον, λέγοντας στο περιοδικό Paris Match ότι ο Μάρτιν θα ήταν αρκετά έμπειρος σε τέτοιου είδους αντιδράσεις και ότι, όσον αφορά, ο κύκλος απέχει πολύ από το τέλος. Αυτό το άλμπουμ περιλαμβάνει πολλές συνεργασίες, συμπεριλαμβανομένης μιας με την Αμερικάνα τραγουδίστρια Beyoncé, έναν άλλο με τον Σουηδό τραγουδιστή Tove Lo και τέλος το τρίτο με τον κιθαρίστα και τον τραγουδιστή Noel Gallagher. Οι Coldplay βγάζουν πέντε singles από αυτόν τον δίσκο: Adventure of a Lifetime (6 Νοεμβρίου 2015), Hymn for the Weekend (25 Ιανουαρίου 2016), Up and Up (22 Απριλίου 2016), A Head Full of Dreams (19 Αυγούστου 2016) και Everglow (11 Νοεμβρίου 2016).

Στις 22 Φεβρουαρίου 2017, η ομάδα κυκλοφόρησε ένα κομμάτι που προέκυψε από τη συνεργασία με το ντουέτο The Chainsmokers της Νέας Υόρκης. Το τραγούδι ονομάζεται Something Just Like This και είναι μέρος του άλμπουμ Memories ... Do Not Open. Οι Coldplay και Chainsmoskers το έκαναν στα Brit Awards 2017 στο O2 Arena του Λονδίνου 24,25. Χάρη σε αυτό το εξαιρετικό δίδυμο, το κλιπ για το hit Something Just Like This κατάφερε να ξεπεράσει τα 1,85 δισεκατομμύρια προβολές στο YouTube ως τον Οκτώβριο του 2020.

Στις 2 Μαρτίου 2017, η ομάδα κυκλοφόρησε ένα νέο τραγούδι με τίτλο Hypnotized και ανακοίνωσε την κυκλοφορία ενός EP με τίτλο *Kaleidoscope EP*.

### Παύση - Φιλανθρωπία
Το 2017, αφού έκαναν περιοδεία για να προωθήσουν το *A Head Full of Dreams*, η ομάδα ανακοίνωσε ότι θα πάρει λίγο χρόνο από τη σκηνή για να πιάσει την ανάσα και να βρει έμπνευση. Σε μια συνέντευξη που δόθηκε στις 26 Φεβρουαρίου 2018, ο Ντέιβ Χολμς, ο διευθυντής του ομίλου, δηλώνει ότι καμία περιοδεία δεν θα πραγματοποιηθεί πριν από το 2021 στην καλύτερη περίπτωση.

Κατά τη διάρκεια αυτού του διαλείμματος, τα μέλη των Coldplay έκαναν νέα τραγούδια ως μέρος ενός φιλανθρωπικού έργου, το οποίο είναι μέρος του οργανισμού Global Citizen. Το EP με τίτλο *Global Citizen - EP.1*, που κυκλοφόρησε στις 30 Νοεμβρίου 2018, αποτελείται από 4 ακυκλοφόρητα κομμάτια, συμπεριλαμβάνοντας το «E -Lo», τραγούδι του Φαρέλ Γουίλιαμς σε συνεργασία με τη ράπερ Jozzy. Οι εισπράξεις από τo EP διατέθηκαν προς τις προσπάθειες για τον τερματισμό της παγκόσμιας φτώχειας.

### 2019–2020: ''Everyday Life''
Στα τέλη Οκτωβρίου 2019, εμφανίστηκαν διακριτικές αφίσες σε όλο τον κόσμο που αντιπροσωπεύουν μια παλαιωμένη φωτογραφία της ομάδας με τη λεζάντα «22 Νοεμβρίου 1919».

Ταυτόχρονα, αρκετοί θαυμαστές σε όλο τον κόσμο έλαβαν ένα μυστηριώδες γράμμα δακτυλογραφημένο σε μια γραφομηχανή, ανακοινώνοντας την κυκλοφορία στις 22 Νοεμβρίου ενός διπλού άλμπουμ με τίτλο *Everyday Life*. Οι ίδιες πληροφορίες διαδίδονται σε αγγλικές και διεθνείς εφημερίδες, συμπεριλαμβανομένου του Le Monde στη Γαλλία, με τη μορφή διαφημιστικού ένθετου ή μιας μικρής διαφήμισης που περιγράφει λεπτομερώς τη λίστα τραγουδιών στον νέο δίσκο.

Στις 24 Οκτωβρίου 2019, οι Coldplay, μέσω της ιστοσελίδας τους, έκαναν επίσημη την κυκλοφορία του όγδοου στούντιο άλμπουμ τους στις 8 Νοεμβρίου του 2019, με τίτλο *Everyday Life*, το οποίο θα χωριστεί σε δύο μέρη οκτώ τραγουδιών το καθένα, Sunrise και Sunset.

Σε μια άλλη συνέντευξη στο BBC Radio1, ο Chris διευκρίνισε ότι το άλμπουμ αντικατοπτρίζει το όραμά του για τον σημερινό κόσμο και είναι μια αντίδραση στην αρνητικότητα του περιβάλλοντος. Το μουσικό βίντεο για το πρώτο single, Orphans, κυκλοφόρησε στις 25 Οκτωβρίου στο YouTube. Ένα άλλο single από το άλμπουμ με τίτλο Arabesque είναι επίσης διαθέσιμο, με την αποκλειστική συμμετοχή των Stromae και της Νιγηριανής σαξοφωνίστριας Femi Kuti.

Στις 22 Νοεμβρίου 2019, την ημέρα της κυκλοφορίας του νέου τους άλμπουμ, έδωσαν μια συναυλία στην Ιορδανία με δωρεάν ζωντανή μετάδοση στο κανάλι τους στο YouTube. Παίζουν τα νέα κομμάτια τους, και του Sunrise και του Sunset.

Ωστόσο, ανακοινώνουν ότι η κυκλοφορία του άλμπουμ δεν θα συνοδεύεται από κάποια διαφημιστική περιοδεία, καθώς το άλμπουμ είναι πολύ οικείο για να παιχτεί σε ζενίθ ή γήπεδα. Επιπλέον, πριν ξεκινήσει μια νέα περιοδεία, η ομάδα θέλει πρώτα να αφιερώσει χρόνο για να σκεφτεί πώς να ελαχιστοποιήσει το αποτύπωμα άνθρακά τους.

Στις 24 Νοεμβρίου 2020, οι Coldplay ήταν υποψήφιοι δύο φορές για το βραβείο Grammy, κυρίως στην κατηγορία «άλμπουμ της χρονιάς», η δεύτερη υποψηφιότητα της ομάδας σε αυτήν την κατηγορία μετά το Viva la Vida or Death and All His Friends. Στις 21 Δεκεμβρίου 2020, ο τίτλος Flags κυκλοφόρησε διεθνώς, με το τραγούδι να ήταν μόνο ένα κομμάτι μπόνους στην ιαπωνική έκδοση του Everyday Life.

### 2021–σήμερα: ''Music Of The Spheres''
[μικρογραφία|Οι Coldplay με τον [Εντ Σίραν στο Shepherd’s Bush Empire]]
Στις 29 Απριλίου 2021, οι Coldplay ανακοίνωσαν ένα νέο σίνγκλ με τίτλο «Higher Power» το οποίο θα κυκλοφορούσε στις 7 Μαΐου 2021. Την ημέρα κυκλοφορίας του πραγματοποιήθηκε ζωντανή μετάδοση του σινγκλ μέσω βίντεο από τον Διεθνή Διαστημικό Σταθμό. Ο Κρις Μάρτιν δήλωσε σε συνέντευξή του στον  Ζέιν Λόου ότι το συγκρότημα θα συνεργαζόταν με τον Μαξ Μάρτιν και την ομάδα του τόσο στο τραγούδι όσο και στο νέο άλμπουμ. Είπε, "Ο Μαξ είναι ο παραγωγός μας αυτή τη στιγμή για ό, τι κάνουμε". Στις 22 Μαΐου 2021, η προ-ηχογραφημένη τους παράσταση στο Glastonbury Festival μεταδόθηκε στο διαδίκτυο. Το συγκρότημα παρουσίασε επίσης ένα νέο τραγούδι που ονομάζεται «Human Heart», με το R&B ντουέτο King. Στις 8 Ιουνίου 2021, το επίσημο μουσικό βίντεο για το «Higher Power», σε σκηνοθεσία του Dave Meyers, έκανε πρεμιέρα στο YouTube, μετά από ένα απλούστερο μουσικό βίντεο με το συγκρότημα να εκτελεί το τραγούδι ενώ χορεύει με εξωγήινα ολογράμματα CGI που έκανε πρεμιέρα στις 7 Μαΐου 2021. Στις 20 Ιουλίου 2021, οι Coldplay ανακοίνωσαν ότι το άλμπουμ θα κυκλοφορήσει στις 15 Οκτωβρίου 2021, καθώς και ένα νέο κομμάτι με τίτλο «Coloratura», το οποίο κυκλοφόρησε στις 23 Ιουλίου 2021.

Στις 13 Σεπτεμβρίου 2021, ανακοίνωσαν με τους BTS ένα δεύτερο σινγκλ, «My Universe», το οποίο κυκλοφόρησε στις 24 Σεπτεμβρίου 2021.

Στις 14 Οκτωβρίου 2021, οι Coldplay ανακοίνωσαν την όγδοη περιοδεία τους, Music of the Spheres World Tour, η οποία ξεκίνησε στο Σαν Χοσέ της Κόστα Ρίκα, τον Μάρτιο του 2022 και θα περιλαμβάνει τρεις ηπείρους, με περισσότερες ημερομηνίες περιοδειών προς ανακοίνωση στο μέλλον.

## Μέλη

* Κρις Μάρτιν - βασικά φωνητικά, πιάνο, ρυθμική κιθάρα, πλήκτρα, φυσαρμόνικα
* Τζόνι Μπάκλαντ - κύρια κιθάρα, φωνητικά, πλήκτρα, πιάνο
* Γκάι Μπέριμαν - μπάσο, φωνητικά, πλήκτρα, μαντολίνο, φυσαρμόνικα
* Γουίλ Τσάμπιον - τύμπανα, κρουστά, φωνητικά, κιθάρα, πιάνο, πλήκτρα
* Phil Harvey (θεωρούταν πέμπτο μέλος ως το *A Rush Of Blood To The Head*) - διευθυντής (1998–2002), δημιουργικός διευθυντής (2005 – σήμερα)

## Δισκογραφία

### Άλμπουμ

### Singles

## Εξωτερικοί σύνδεσμοι

* 
* Coldplay στο MySpace

## Παραπομπές



Κατηγορία:Βρετανικά μουσικά συγκροτήματα
Κατηγορία:Συγκροτήματα της εναλλακτικής ροκ
Κατηγορία:Νικητές World Music Awards
Κατηγορία:Νικητές Ivor Novello Awards
Κατηγορία:Βραβευμένοι με Brit
Κατηγορία:Βραβευμένοι με Grammy
Κατηγορία:Νικητές NME Awards